(G)I-dle

(בקוריאנית: ; שם הלהקה נכתב באותיות גדולות, מבוטא "ג'י איידל" או "איידל") היא להקת בנות דרום קוריאנית שהוקמה על ידי קיוב אנטרטיינמנט בשנת 2018. הלהקה מורכבת מחמש חברות: מיון, מיני, סויון, יוקי ושוהוא.<ref></ref> במקור הורכבה הלהקה משש חברות, עד לעזיבתה של סוג'ין ב-14 באוגוסט 2021.<ref name=":2"></ref> הלהקה עשתה את הופעת הבכורה שלה ב-2 במאי 2018, עם הסינגל "Latata" שיצא כחלק מהמיני-אלבום הראשון שלהן, I Am. ביפן עשתה הלהקה את בכורתה ב-31 ביולי 2019, תחת תת-החברה U-Cube.<ref></ref>

לאחר שחתמה בריפבליק רקורדס בארצות הברית בשנת 2020, הוציאה הלהקה את המיני-אלבום השלישי שלה, I Trust,<ref name="republic"></ref> מה שהפך אותה ללהקת הבנות הרביעית שמכרה מעל ל-100,000 עותקי אלבום בשבוע הראשון שלו.<ref></ref> באותה השנה הוציאה הלהקה את אלבום הסינגל Dumdi Dumdi, שהפך לאלבום הסינגל השני הנמכר ביותר של להקת בנות בכל הזמנים.<ref></ref> מאז הופעת הבכורה, הוציאה הלהקה אלבום אולפן אחד, שישה מיני-אלבומים, וכן סינגלים שונים, בהם "Latata", "Hann (Alone)", "Senorita", "Uh-Oh", "Lion", "Oh My God", "Dumdi Dumdi", "Hwaa" ו-"Tomboy"

בניגוד לרוב להקות הבנות בתעשיית הקיי-פופ, מעורבות באופן ישיר ביצירת המוזיקה שלהן, ובמיוחד סויון שסייעה בכתיבה ובהפקה של רוב שירי הלהקה, וכן מיני ויוקי שכתבו יחד רצועות רבות.<ref name="i-d"></ref> , שכונו ה-"monster rookies" ("טירוניות מפלצתיות") של 2018, נחשבות מאז לאחת מלהקות הבנות הדרום קוריאניות המצליחות ביותר מבין אלו שאינן חתומות באחת משלוש חברות התקליטים הגדולות בקוריאה הדרומית (SM, JYP ו-YG).<ref></ref><ref></ref>

== שם הלהקה ==
בראיון ל-The Star חשפה סויון, מנהיגת הלהקה, כי חשבה על השם "Idle" (아이들) כשהלחינה שיר בשם "Idle Song". היא הציעה זאת ל-קיוב אנטרטיינמנט, והשם הוכרע סופית לאחר שהתמודד בתחרות פנימית.<ref></ref><ref></ref> השם זכה לתגובות מעורבות בדרום קוריאה ובעולם, שכן פירוש המילה "아이들" (aideul) בקוריאנית הוא "ילדים", וכי "idle" פירושו עצלות.<ref></ref><ref></ref> בהתאם לכך, השם שונה ל-, כאשר ה-"I" מייצג אינדיבידואליות. המקף ממחיש את פיצול השם לשני חלקים, כאשר המילה "Dle" (deul) פירושה צורת הרבים של "אני" בקוריאנית. כאשר השם נאמר בקול, ה-"G" המוקף בסוגריים אינו נכלל.<ref></ref>

== היסטוריה ==
=== לפני הופעת הבכורה ===
הלוגו הרשמי של הלהקה
חברת הלהקה סויון הייתה חתומה ב-קיוב אנטרטיינמנט וייצגה את החברה בתוכנית ההישרדות Produce 101.<ref></ref> היא הגיעה למקום ה-20 בלבד, ולכן לא נבחרה להיות חלק מלהקת הבנות I.O.I, שהורכבה מזוכות התוכנית.<ref></ref> סויון אף התחרתה בעונה השלישית של תוכנית הריאליטי Unpretty Rapstar, וסיימה במקום השלישי.<ref></ref> מאוחר יותר היא הופיעה לראשונה כסולנית, והוציאה שני סינגלים דיגיטליים, "Jelly" ו-"Idle Song".<ref></ref> מיון השתתפה בקליפ לשיר "You" של לים סול-אונג שיצא בשנת 2017.<ref></ref>

בין 2010 ל-2015 הייתה מיון חניכה תחת חברת YG אנטרטיינמנט. היא עזבה את החברה לאחר סיבוכים לא ידועים בנוגע להופעת הבכורה שלה בלהקת בלאקפינק, והחלה ללמוד בבית ספר למוזיקה.<ref></ref> לפני שהצטרפה לקיוב אנטרטיינמנט, היא הייתה זמרת עצמאית והשתתפה בסיבוב ההופעות של להקת Urban Zakapa בקנדה בספטמבר 2016. סוג'ין הייתה חניכה ב-DN Entertainment בשנת 2015, והייתה בלהקת הבנות Vividiva תחת שם הבמה N.NA, אך עזבה לפני הופעת הבכורה הרשמית של הלהקה.<ref></ref> מיני השתתפה באלבום Dance Party של Line Friends, שיצא בנובמבר 2017.<ref></ref> בספטמבר 2017, הופיעה שוהוא לצד יו סון-הו בקליפ "Pet" של האמן 10cm.<ref></ref>

ב-5 באפריל 2018 חשפה קיוב אנטרטיינמנט את שמה של להקת הבנות החדשה שלה, .<ref></ref> לפני הופעת הבכורה, חשפה Cube את חברות הלהקה במופע הריקודים של דינגו מיוזיק שהתקיים בסיאול.<ref></ref> הסרטון המתעד את ההופעה עלה ליוטיוב ב-15 באפריל 2018, וצבר למעלה משני מיליון צפיות בפחות משלושה שבועות.<ref></ref>

=== 2018: הופעת בכורה עם I Am ו-"Hann (Alone)" ===
ב-2 במאי 2018 הוציאו את מיני-אלבום הבכורה שלהן, I Am, ואת "Latata" כסינגל המוביל,<ref></ref><ref></ref> כאשר הווידאו קליפ הנלווה לו עלה על 5.9 מיליון צפיות במהלך השבוע הראשון.<ref></ref><ref></ref> המיני-אלבום דורג לראשונה במקום ה-13 במצעד האלבומים של Gaon.<ref></ref> בנוסף, דורג המיני-אלבום לראשונה במקום השביעי והגיע בשיאו למקום החמישי במצעד אלבומי העולם של בילבורד ב-9 במאי.<ref></ref> שבוע לאחר היציאה, דורג "Latata" לראשונה במקום ה-35 במצעד הדיגיטלי של Gaon.<ref></ref> ב-22 במאי זכתה הלהקה בפעם הראשונה אי פעם בתוכנית המוזיקה The Show של SBS MTV, עשרים יום לאחר הופעת הבכורה שלהן.<ref name="latata1stwin"></ref><ref></ref> ב-5 ביוני דורגה הלהקה לראשונה במצעד ה-Social 50 של בילבורד, במקום ה-36.<ref></ref>

ביוני נערך סקר בין שלושים וחמישה משתתפים בתעשיית המוזיקה הדרום קוריאנית, בו זכו בקטגוריית "הדור הבא של K-Pop" עם 39 נקודות בסך הכל.<ref></ref> ב-6 באוגוסט ערכה הלהקה הופעה קצרה והקליטה ביצוע פלאש מוב ל-"Latata" בטיימס סקוור ובפארק וושינגטון סקוור.<ref></ref><ref></ref><ref></ref> ב-14 באוגוסט יצא הסינגל הדיגיטלי הראשון של הלהקה, "Hann (Alone)",<ref></ref><ref></ref> לצד וידאו קליפ, שהגיע לכ-4.9 מיליון צפיות ביוטיוב תוך 24 שעות. השיר הגיע למקומות הראשונים במצעדי המוזיקה המקומיים, בהם באגס, ג'יני ו-Olleh Music,<ref></ref> וכן הגיע בשיאו למקום השני במצעד שירי העולם הדיגיטליים של בילבורד.<ref></ref> ב-29 באוגוסט זכתה הלהקה לראשונה בתוכנית Show Champion, בה ביצעו את השיר בלייב.<ref name="SPOTVNEWS:뮤직 (여자)아이들, '한'으로 1위...확실히 증명한 실력"></ref> בספטמבר הופיעה הלהקה ב-KCON, שנערך בתאילנד.<ref></ref>

בנובמבר פרסמה Riot Games את השיר "Pop/Stars", בביצועה של להקת בנות וירטואלית בשם K/da. השיר בוצע על ידי סויון בתור הדמות אקאלי ומיון בתור הדמות ארי, לצד הזמרות האמריקאיות מדיסון ביר וג'אירה ברנס.<ref></ref> הן ביצעו את הסינגל באליפות העולם של League of Legends, והוא אף הגיע למקום הראשון במצעד שירי העולם הדיגיטליים של בילבורד.<ref></ref> במהלך שאר שנת 2018, זכתה הלהקה במספר פרסים בטקסי מוזיקה שונים שהתקיימו בסוף השנה הקוריאנית, בהם פרסי האמנים האסייתיים,<ref name="AAA"></ref> פרסי המוזיקה של גאון צ'ארט, פרסי המוזיקה של Genie,<ref name="GMA"></ref> פרסי דיסק הזהב,<ref name="GDA"></ref> פרסי המוזיקה הפופולרית של קוריאה<ref name="KPMA"></ref> ופרסי המוזיקה של Melon.<ref name="MMA"></ref>

=== 2019: I Made, "Uh-Oh", בכורה יפנית ו-Queendom ===
הלהקה ב-"Dream Concert",{{כ}} 18 במאי 2019
ב-26 בפברואר 2019 פרסמה הלהקה את המיני-אלבום השני שלה, I Made.<ref></ref> המיני-אלבום הכיל חמישה שירים, בהם הסינגל המוביל "Senorita", שנכתב והולחן על ידי סויון וביג סנצ'ו.<ref></ref> ב-26 ביוני הוציאו את הסינגל הדיגיטלי השני שלהן, "Uh-Oh".<ref></ref> השיר דורג במקום ה-22 ב-NetEase Cloud Music China במחצית הראשונה של 2019, והיה ליחיד במצעד ששייך ללהקת קיי-פופ.<ref></ref>

ביולי ערכה הלהקה את ההופעה הראשונה שלה בארצות הברית, במהלך הכנס השנתי של KCON ופסטיבל המוזיקה בג'אוויטס סנטר, ניו יורק.<ref></ref> ב-23 ביולי קיימה הלהקה הופעה ב-Mainabi Blitz Akasa.<ref></ref> להופעה נמכרו למעלה מ-1,000 כרטיסים ל-1,500 צופים. דווח כי כ-15,000 אנשים ניסו לרכוש כרטיס, אם כי רבים לא יכלו להיכנס בשל קיבולת המקום.<ref></ref> ב-31 ביולי ביצעה הלהקה את הופעת הבכורה שלה בשוק היפני עם יציאת המיני-אלבום Latata.<ref></ref> ב-19 באוגוסט שיתפה הלהקה פעולה עם מותג האיפור קייט בקליפ מיוחד לגרסה היפנית של "Latata".<ref></ref>

מאוחר יותר באותה השנה, החלו להשתתף בתוכנית הריאליטי "Queendom" של רשת Mnet.<ref name="Queendom"></ref> בסיבוב המקדים הראשון, סיימה הלהקה במקום הראשון לאחר שביצעה את "Latata" בקונספט של שמאניזם.<ref></ref> ההופעה זכתה לאהבה רבה בקרב המעריצים הקוריאנים והתאילנדים של הלהקה.<ref></ref><ref></ref><ref></ref> בסיבוב המקדים השני, ביצעה הלהקה גרסת כיסוי לשיר "Fire" של הלהקה 2NE1, אך הפעם סיימה במקום האחרון.<ref></ref> בספטמבר דווח כי קיוב אנטרטיינמנט תשתף פעולה עם e2PR ו-Strategic Communications בהקמת צוות קידום חדש שיהיה אחראי על יחסי הציבור הבינלאומיים של הלהקה.<ref></ref> באותו החודש ערכה הלהקה את מפגש המעריצים הראשון שלה, "Welcome to the Neverland", באולם Yes24 Live שבסיאול.<ref></ref> הכרטיסים למפגש אזלו תוך שתי דקות בלבד.<ref></ref>

(G)I-dle}} במסיבת חג המולד והשנה החדשה של [[טאינאן, 21 בדצמבר 2020]]
ב-4 באוקטובר היו למופע הראשי ב-"Spotify On Stage Jakarta". הן היו אחת מתוך שש הופעות, בהן ריץ' בריאן, אייטיז ואחרים.<ref></ref> ב-5 באוקטובר הופיעה הלהקה ב-Imortal Songs 2, תחרות ריאליטי שירה ב-KBS, ההופעה הראשונה של הלהקה בתוכנית.<ref></ref> הן ביצעו את השיר "Sad Dream" של להקת Koyote לכבוד חגיגות ה-20 שנה ללהקה.<ref></ref> בסיבוב ה-Fan-dora's Box של Queendom, ביצעה הלהקה את השיר "Put It Straight (Nightmare Version)". לאחר ארבע עשרה שעות בלבד, חצתה ההופעה את רף מיליון הצפיות, והלהקה הגיעה למקום הרביעי בסבב.<ref></ref><ref></ref>

ב-25 באוקטובר פרסמה הלהקה את השיר "Lion" עבור גמר התוכנית.<ref></ref> בסופו של דבר, הלהקה סיים את התוכנית במקום השלישי.<ref></ref> תחילה היה "Lion" ללהיט רדום, ובהמשך זכה לפופולריות בשל הקונספט הבימתי שלו ונכנס מחדש למצעדים של אתרי מוזיקה שונים.<ref></ref> הווידאו קליפ הנלווה לשיר פורסם ב-4 בנובמבר,<ref></ref> ועבר את רף חמשת מיליון הצפיות ביומיים בלבד.<ref></ref> "Lion" דורג לראשונה במקום ה-13 במצעד שירי העולם הדיגיטליים של בילבורד והגיע בשיאו למקום החמישי.<ref></ref> במקביל, עלה הסינגל בשמונים ותשעה מקומות למקום ה-19 במצעד הדיגיטלי של Gaon וכן עמד בראש מצעד השירים הקוריאניים של QQ Music בסין במשך שבועיים רצופים.<ref></ref> ב-21 בדצמבר ביצעה הלהקה את להיטיה במסיבת חג המולד וערב השנה החדשה של טאינאן לשנת 2020, שהתקיימה בעיר טאינאן, טייוואן.<ref></ref> הופעתן במסיבה הייתה להופעה הנצפית ביותר באירוע, עם קהל של 80,000 איש.<ref></ref>

=== 2020: I Trust, "I'm The Trend", Dumdi Dumdi ו-"Oh My God" ===
Oh My God", 21 באפריל 2020]]
ב-28 בינואר הכריזה הלהקה על סיבוב ההופעות העולמי הראשון שלה, "I-Land: Who Am I", במהלכו הופיעה ב-32 ערים שונות ברחבי העולם.<ref></ref> מאוחר יותר הוכרז כי מופע הפתיחה בבנגקוק והאלבום החדש המתוכנן לצאת באמצע מרץ נדחו בעקבות התפרצות נגיף הקורונה, על מנת להבטיח את בריאותם ובטיחותם של האמניות, המעריצים והצוות.<ref></ref><ref></ref> ב-31 בינואר הופיעה הלהקה ב-Two Yoo Project Sugar Man 3 וביצעה גרסה מחודשת לשיר "Show" קים וון-ג'ון שהלחינה חברת הלהקה מיני.<ref></ref> ב-26 במרץ הוכרז כי הלהקה תשתתף ב-Twitch Stream Aid 2020, מופע צדקה שנמשך 12 שעות בלייב שמטרתו לגייס כסף לסיוע לנפגעי הקורונה, שהתקיים ב-28 במרץ. הייתה להקת הבנות הקוריאנית היחידה שהשתתפה.<ref></ref><ref></ref>

ב-6 באפריל פרסמה הלהקה את המיני-אלבום השלישי שלה, ששמו I Trust, ומתוכו יצא הסינגל המוביל "Oh My God".<ref></ref><ref></ref> המיני-אלבום מורכב מחמישה שירים, בהם גרסה באנגלית של הסינגל המוביל.<ref name="Kim He-seo"></ref> לצד יציאתו של I Trust, חתמה הלהה בחברת התקליטים ריפבליק רקורדס במטרה לפרוץ בשוק האמריקאי.<ref name="republic"/> בהזמנה המוקדמת נרכשו 91,311 עותקים של האלבום, מה שהפך אותו למיני-אלבום הנמכר ביותר שלהן בהזמנה מראש, ובהמשך הפך גם לאלבום הנמכר ביותר שלהן בכלל, הודות ל-100,000 עותקים פיזיים שנמכרו בשלושה ימים.<ref></ref><ref></ref> בשבוע הראשון דורג I Trust בראש מצעד האלבומים של Gaon, והיה לאלבום המצליח ביותר של הלהקה במצעד. במצעד אלבומי העולם הדיגיטליים של בילבורד הגיע האלבום בשיאו למקום הרביעי.<ref></ref> בנוסף, הגיע האלבום לראשי מצעדי אלבומים ב-iTunes של 62 מדינות שונות, היה לאלבום הראשון של להקת בנות קוריאנית לעשות זאת.<ref></ref><ref></ref>

הקליפ של "Oh My God" צבר 17 מיליון צפיות ביום הראשון ליציאתו, ובכך שבר את שיא הצפיות האישי של הלהקה.<ref></ref> בהמשך קיבל מועמדות לקליפ הקיי-פופ הטוב ביותר ביותר בפרסי הווידאו קליפים של MTV לשנת 2020.<ref name="Justin Curto"></ref> "Oh My God" אף היה לשיר הראשון של הלהקה שנכנס למצעד הסינגלים הסקוטיים, בו דורג במקום ה-97, ובכך הפכה ללהקת הקיי-פופ השלישית אי פעם שנכנסה למצעד.<ref></ref> הלהקה ביצעה בלייב את "Oh My God" בתוכניות שונות. ההופעות הללו זיכו אותה בארבעה ניצחונות במופעי מוזיקה, בהם ב-Music Bank של רשת KBS, ב-Inkigayo של SBS וב-Show! Music Core של MBC.<ref></ref> ב-6 במאי נכנסה הלהקה למצעד 25 הפריצות של רולינג סטון לחודש אפריל, והייתה להקת הקיי-פופ היחידה שדורגה במצעד באותו החודש.<ref></ref>

ב-15 במאי פרסמה הלהקה את הגרסה האנגלית הרשמית לשיר הבכורה שלה, "Latata".<ref></ref> ב-31 במאי הודיעה הלהקה כי תצטרף להרכב הפסטיבל "KCON:TACT 2020 Summer" שיתקיים ב-23 ביוני.<ref></ref> ב-5 ביולי ערכה הלהקה את "I-Land: Who Am I", שאמור היה להיות סיבוב ההופעות העולמי הראשון שלה, כהופעה מקוונת בתשלום.<ref></ref> הן ביצעו שירים מאלבום הבכורה שלהן וכן את הסינגל הדיגיטלי "I'm the Trend", שהולחן על ידי מיני ויוקי, לקהל חי של 11,000 צופים בזמן אמת.<ref></ref> ב-7 ביולי הוציאה הלהקה רשמית את "I'm the Trend" לצד וידאו קליפ כמתנה למעריצים.<ref></ref>

ב-3 באוגוסט פרסמה הלהקה את אלבום הסינגל הראשון שלה Dumdi Dumdi, מתוכו יצא סינגל מוביל הנושא את אותו השם.<ref></ref> עם יציאתו, דורג Dumdi Dumdi כאלבום הסינגל השני הנמכר ביותר של להקת בנות בכל הזמנים, הודות למכירות של 94,587 עותקים.<ref></ref> במצעד הדיגיטלי של Gaon ובמצעד שירי העולם הדיגיטליים, דורג השיר תחילה במקומות ה-27 וה-15,<ref></ref><ref name="reverse chart"></ref><ref></ref> והגיע בשיאו למקומות ה-8 וה-13, בהתאמה.<ref></ref><ref></ref> ב-iTunes הגיע השיר למקום הראשון ב-42 מדינות.<ref name="reverse chart"/> הקליפ לשיר זכה ליותר מ-17.6 מיליון צפיות ביום אחד, ושבר את השיא הקודם שלהן עם "Oh My God".<ref></ref>

הסינגל זכה במשך שבועיים רצופים בפרסי מוזיקה בתוכניות Show Champion, אם קאונטדאון ו-Inkigayo, מה שהפך את "Dumdi Dumdi" לסינגל שזכה בכמות פרסים הגדולה ביותר של הלהקה.<ref></ref> ב-26 באוגוסט פרסמה הלהקה את המיני-אלבום היפני השני שלה, Oh My God,<ref></ref> שכלל גרסאות יפניות לשיר הנושא, "Uh-Oh", "Senorita", "Dumdi Dumdi" ורצועה יפנית מקורית בשם "Tung Tung (Empty)", שהלחינה מיני.<ref></ref><ref name="i-d"/> ב-27 באוגוסט חזרו סויון ומיון לתפקידיהן כאקאלי וארי בלהקה הווירטואלית K/da עבור השיר "The Baddest", בהשתתפות הזמרות האמריקאיות בי מילר וולפטילה.<ref></ref> בהמשך השתתפה הלהקה גם ברצועה "More" שיצאה ב-28 באוקטובר, ובוצעה על ידי ההרכב המקורי שכלל את מדיסון ביר וג'אירה ברנס, יחד עם הזמרת הסינית לקסי ליו.<ref></ref> שני השירים הגיעו למקום הראשון במצעד שירי העולם הדיגיטליים<ref></ref><ref></ref> ונכללו במיני-אלבום הראשון של הלהקה, All Out.<ref></ref>

בנובמבר ערכה הלהקה מפגש מעריצים מקוון בשם "GBC in the Neverland",<ref></ref> כאשר "GBC" הם ראשי תיבות הכותרת המקוצרת ל-"".<ref></ref> בסוף השנה הוכרז כי "I-Land: Who Am I" הייתה ההופעה המקוונת השנייה הנמכרת ביותר כשלפניה ההופעה "Iz*One Online Concert Oneiric Theatre" של להקת הבנות Iz*One.<ref></ref>

=== 2021: I Burn, קריירות סולו ועזיבתה של סוג'ין ===
(G)I-dle}} מבצעות את "[[Hwaa" בלייב ב-SBS Power FM, 14 בינואר 2021]]
ב-11 בינואר פרסמה הלהקה את המיני-אלבום הרביעי שלה, I Burn, מתוכו יצא הסינגל המוביל "Hwaa".<ref></ref> ביומו הראשון דורג המיני-אלבום בראש מצעד האלבומים היומי עם 75,510 עותקים שנמכרו. I Burn אף הגיע לראש מצעד האלבומים הקמעונאיים של Gaon, עם 59,086 עותקים שנמכרו.<ref></ref> הקליפ ל-"Hwaa" הגיע ל-10 מיליון צפיות ביוטיוב ב-29 שעות. יומיים לאחר מכן, דווח כי האלבום נכנס למצעדי אלבומים של iTunes ב-51 מדינות, בהן הולנד, ניו זילנד, קנדה, רוסיה, ברזיל, איטליה ופינלנד.<ref></ref> בפעם הראשונה מאז הופעת הבכורה שלהן ב-2018, כל השירים ב-I Burn נכנסו למצעד של אתר Melon.<ref></ref>

הסינגל המוביל הגיע לראש המצעדים המקומיים ואף זכה הצלחה מסחרית במצעדי הבילבורד, שכן הגיע בשיאו למקום החמישי בקיי-פופ הוט 100 ולמקום השמיני במצעד שירי העולם הדיגיטליים.<ref></ref> השיר אף שהה במקום הראשון במצעד בזמן אמת ובמצעד הקיי-פופ של NetEase Music במשך שבועיים רצופים לאחר צאתו.<ref></ref> בנוסף, זכה "Hwaa" ב-10 פרסים במופעי מוזיקה, הכמות הגדולה ביותר מאז הופעת הבכורה שלהן ב-2018.<ref></ref> ב-27 בינואר, פרסמה הלהקה את הגרסאות הרשמיות של "Hwaa" באנגלית ובסינית.<ref></ref> את הגרסה הסינית לשיר כתבה חברת הלהקה יוקי, שמוצאה הוא סיני. ב-5 בפברואר הוציאה גרסת רמיקס ל-"Hwaa" שהופקה על ידי דימיטרי וגאס ולייק מייק. הרמיקס היה לשיתוף הפעולה הראשון של הלהקה עם אמנים זרים.<ref></ref>

ב-4 במרץ הוכרז שסוג'ין תצא להפסקה בעקבות האשמות על בריונות לכאורה מצד תלמידים מכיתתה לשעבר.<ref></ref> ב-29 באפריל פרסמה הלהקה את השיר "Last Dance" בשיתוף עם פלטפורמת Universe. בעקבות יציאתה של סוג'ין להפסקה, החליפו Universe ו-קיוב אנטרטיינמנט את החלקים בהם היא שרה בקטעים שביצעו מחדש חמש החברות הנותרות בלהקה.<ref></ref> הסינגל הגיע למקום ה-142 במצעד הדיגיטלי של Gaon<ref></ref> ולמקום ה-16 במצעד שירי העולם הדיגיטליים של בילבורד.<ref></ref>

ב-13 במאי פרסמה יוקי את מיני-אלבום הבכורה שלה, A Page, ובכך הפכה לחברה השנייה בלהקה שעשתה הופעת בכורה כסולנית.<ref></ref> המיני-אלבום מורכב משני סינגלים מובילים, "Giant" ו-"Bonnie and Clyde".<ref></ref> ב-21 במאי הוכרז שסויון נמצאת בשלבי ההכנה האחרונים להופעת הבכורה שלה, שיועדה להתקיים ביוני.<ref></ref> לבסוף, פרסמה סויון את מיני-אלבום הסולו הראשון שלה, Windy, ב-5 ביולי.<ref></ref> ב-14 באוגוסט 2021 הודיעה קיוב אנטרטיינמנט רשמית כי סוג'ין עזבה את הקבוצה, וכי תמשיך לפעול כלהקה של חמש חברות בלבד.<ref></ref>

=== 2022: I Never Die, סיבוב הופעות עולמי ראשון ו-I Love ===
Just Me ( )I-dle", בסיאול, 17 ביוני 2022]]
ב-17 בינואר הופיעו לראשונה כלהקה בת חמש חברות, במסגרת האקספו 2020 בדובאי.<ref></ref>

ב-24 בפברואר הוכרז כי הלהקה תפרסם את אלבום האולפן הראשון שלה, I Never Die, והסינגל המוביל "Tomboy" ב-14 במרץ. האלבום הוא הפרויקט הראשון של כלהקה בת חמישה חברות.<ref></ref> הסינגל המוביל של האלבום, "Tomboy", היה לסינגל הראשון של הלהקה שהגיע לראש המצעד הדיגיטלי של Gaon, הקיי-פופ הוט 100 וכן מצעד הבילבורד הדרום קוריאני.<ref name=":22"></ref><ref></ref><ref></ref><ref></ref>

רצועת הבי-סייד "My Bag" הפכה לרצועה המצליחה ביותר של הלהקה שאינה סינגל, שכן הגיעה בשיאה למקום ה-22 במצעד הדיגיטלי השבועי של Gaon, למקום ה-34 בקיי-פופ הוט 100, וה-9 במצעד הבילבורד הדרום קוריאני.<ref name=":22"/><ref></ref><ref></ref> ב-20 במאי פרסמה הלהקה גרסת רמיקס לשיר "Tomboy" שהפיק הדי'-גיי ההולנדי-מרוקני R3hab,<ref></ref> לצד קליפ ויזואלי שעלה לערוץ היוטיוב שלו באותו היום.<ref></ref>

מיון הייתה לחברת הלהקה השלישית שהחלה בקריירת סולו, עם יציאת המיני-אלבום הראשון שלה, My, ב-27 באפריל.<ref></ref>

ביוני 2022 החלה הלהקה את סיבוב ההופעות העולמי הראשון שלה, ששמו "Just Me ( )I-dle", ובמסגרתו הופיעה בקוריאה הדרומית, ארצות הברית, צ'ילה, מקסיקו, אינדונזיה, הפיליפינים, יפן וסינגפור.<ref></ref> הכרטיסים להופעות ב-18 וב-19 ביוני, באולימפיק הול שבסיאול, נמכרו כבר עם פתיחת המכירה המוקדמת,<ref></ref> ולכן החליטה Cube להוסיף הופעה ב-17 ביולי. כל הכרטיסים להופעה הנוספת נמכרו תוך שלוש דקות בלבד.<ref></ref> ב-29 ביוני התווספו שני תאריכים נוספים בבנגקוק ובקואלה לומפור.<ref></ref>

(G)I-dle}} ב[[מונטריי, מקסיקו, אוגוסט 2022]]
ב-14 בספטמבר 2022 הוכרז כי הלהקה עתידה להוציא לאור את המיני-אלבום הקוריאני החמישי שלה, I Love, ב-17 באוקטובר.<ref></ref> הקונספט של המיני-אלבום הוא בסגנון וינטג' וליצירתו נשאבה השראה רבה מהוליווד ובעיקר מהשחקנית מרילין מונרו.<ref></ref> הסינגל המוביל, "Nxde", כבש ראשי מצעדים רבים בקוריאה הדרומית.<ref></ref> בטאיוואן, הגיע השיר למקום הראשון במצעד הבילבורד הטאיוואני,<ref></ref> ובארצות הברית, דורג "Nxde" במקום ה-39 במצעד 40 שירי הרדיו המובילים של Mediabase וכן במקום ה-40 במצעד הבילבורד פופ איירפליי, מה שהפך אותן לאמניות הראשונות מחברת תקליטים עצמאית שנכנסה למצעד עם שיר שאינו בשפה האנגלית.<ref name="airplay">
*
*
*
</ref> האלבום אף זכה להצלחה מסחרית, שכן הגיע למקום ה-71 בבילבורד 200<ref></ref> וכן למקום הראשון במצעד האלבומים של iTunes בכ-40 מדינות שונות ברחבי העולם.<ref name="11trophies"></ref>

הקליפ של "Nxde" זכה ל-24 מיליון צפיות תוך 24 שעות מרגע יציאתו, ועבר את 100 מיליון הצפיות ביום השבעה עשר (4 בנובמבר) מיציאתו,<ref></ref> ובכך הפך לקליפ השמיני של הלהקה שעבר את 100 מיליון הצפיות, וכן שבר את השיא בקטגוריה זו בקרב להקות בנות דרום-קוריאניות מהדור הרביעי.<ref></ref> השיר זכה ב-11 מופעי מוזיקה, בהן המקום הראשון ב-Show! Music Core ו-Inkigayo במשך שלושה שבועות רצופים.<ref name="11trophies"/> ב-16 בדצמבר, פרסמה הלהקה רמיקס ל-"Nxde" בשיתוף עם המפיק המוזיקלי סטיב איוקי, לצד קליפ חזותי.<ref></ref>

ב-31 בדצמבר פרסמה הלהקה את "For Neverland", הופעת מציאות מדומה (VR) אינטראקטיבית שיצאה לאור בחינם וניתנת בלעדית לצפייה ב-Pico Video בעשר מדינות.<ref></ref> Pico Video הפיקה את המופע בשיתוף עם Vive Studios, חברה קוריאנית מבוססת בינה מלאכותית.<ref name="pico"></ref> בשנת 2023 עשתה הלהקה את הופעת הבכורה שלה בטלוויזיה הטאיוואנית עם הופעתה בערוץ השידור הציבורי של טאיוואן, TTV, בתוכנית מיוחדת לערב השנה החדשה הסינית, "2023 Super Star", כנציגה הדרום קוריאניות וכהופעה האחרונה בתוכנית.<ref>TTV Super Star 2023
* 
* 
* </ref>

== חברות הלהקה ==

;חברות פעילות
* מיון (미연)<ref></ref> – זמרת<ref name=":1"></ref>
* מיני (민니)<ref></ref> – זמרת<ref name=":1" />
* סויון (소연)<ref></ref> – מנהיגה, ראפרית<ref></ref><ref></ref><ref></ref>
* יוקי (우기)<ref></ref> – זמרת, רקדנית<ref name=":1" />
* שוהוא (슈화)<ref></ref> – זמרת<ref name=":1" />

;חברות לשעבר
* סוג'ין (수진)<ref></ref> – רקדנית, ראפרית, זמרת<ref name=":1" />

=== ציר זמן ===

== תדמית ואמנותיות ==
=== תדמית ציבורית ===
(G)I-dle מבצעות גרסת כיסוי לשיר "Hot Issue" של [[4Minute, ספטמבר 2018]]
 זכו לשבחים על המוזיקליות והעמימות שלהן.<ref></ref><ref></ref> לדברי מומחים בתעשייה ובשיווק, הלהקה היא ממשיכת דרכה של הלהקה הוותיקה 2NE1.<ref name="success"></ref> זכתה להכרה כלהקה היוצרת בעצמה את המוזיקה שלה, וככזו ששברה סטריאוטיפים על נשים בתעשיית הקיי-פופ.<ref></ref> היא הלהקה הצעירה ביותר שהשתתפה בעונה הראשונה של Queendom. חברות הלהקה לוקחות חלק פעיל ביצירת הקליפים, הצילומים, עיבודי השירים, הכוריאוגרפיה והתלבושות.<ref name="2nd"></ref> בסיס מעריצים הרשמי של הלהקה מכונה "Neverland".<ref></ref>

נטלי מורין מ-"Refinery29" תיארה את הלהקה כקבוצה של אינדיבידואליות עם אנרגיות שונות אך כאלו שמשלימות זו את זו. היא כינתה אותן "נועזות וחושניות", מאפיינים שלדעתה מבדילים אותן מלהקות בנות דרום-קוריאניות אחרות.<ref></ref> ב-"Mor.bo" ציינו לשבח את הגיוון הקולי והנכונות שלהן לנסות סגנונות מוזיקליים שונים.<ref></ref> במגזין "Elle" תיארו את הלהקה כ-"מוזיקאיות ואמניות עצמאיות", בניגוד לתפיסה הטיפוסית של להקות בנות הפועלות בהתאם לתבנית שנבנתה על ידי מנהלי הלהקות.<ref></ref> ב-"Idology" תיארו את חברות הלהקה כ-"שחקניות טובות, שזה דבר שזמרים צריכים להיות כדי לבטא מגוון סיפורים ורגשות" וציינו כי יש להן "נחישות רבה להביא משהו שונה ולהרוויח מהיכולת ליצור דברים בעצמן".<ref></ref>

צ'ון יון-היי מ-"HeraldPop" תיאר את כ-"להקה מלאה בכישורים וביטחון עצמי" ש-"הפכה מלהקה מתחילה ללהקת בנות פופולרית".<ref name="legacydumdi"></ref> צ'וי ג'י-סון, מבקרת ויוצרת מוזיקת פופ, הסבירה כיצד תעשיית המוזיקה מגבילה את האמנים, במיוחד הנשים, וציינה את ואת הביצוע שלהן ל-"Lion" ב-Queendom כדוגמה לשינוי. צ'וי שיבחה את השיר וכתבה כי הוא "מקרה נדיר של חיית פרא ממין נקבה" והצהירה שנהנתה מ-"היצירתיות של סויון" ומהדרך בה הן "משלבות בין המסר להופעה".<ref></ref> ב-BBC World Service קבעו כי היא אחת מלהקות הבנות השוברות סטריאוטיפים מגדריים.<ref></ref>

=== השפעות ===
במאי 2018 חשפו חברות הלהקה כי הן רואות את קים היונה, עמיתתן לחברת התקליטים לשעבר, כמודל לחיקוי. יוקי הצהירה, "אחרי שגיליתי את היונה רציתי להיות זמרת. אמא שלי ניגנה את המוזיקה שלה כשהייתי קטנה, נראה שזה השפיע עליי". שוהוא ציינה, "מאז שהייתי צעירה, אהבתי לרקוד עם החברים שלי. אני רוצה לעמוד על הבמה ביחד איתם".<ref></ref><ref></ref> חברות הלהקה אף סיפרו כי הן מכבדות ומושפעות מלהקת הבנים הדרום קוריאנית BTS, וכי הן שואפות לדרך הצלחה דומה לשלהם.<ref></ref>

=== סגנון מוזיקלי, נושאים ובימתיות ===
בדיסקוגרפיה של הלהקה משולבים ז'אנרים מוזיקליים רבים, בהם סגנונות שונים של מומבטון ("Latata", "Hann (Alone)", ו-"Dumdi Dumdi"), פופ לטיני ("Senorita"), בום באפ ("Uh-Oh"), והיפ הופ אורבני ("Oh My God").<ref name="genre"></ref><ref></ref><ref name="Kim He-seo" /><ref></ref> השיר "Lion" חורג מהמאפיינים של שיר להקת בנות טיפוסי בתעשיית הקיי-פופ, ועוסק בהשוואת כבוד האדם לזה של אריה.<ref></ref> ב-I Trust, התנסתה הלהקה באלמנטים של EDM טראפ, היפ הופ ומוזיקה אורבנית, וחקרה נושאים כגון אהבה עצמית ואמון עצמי.<ref></ref> טיילור גלסבי מ-MTV הסבירה כי "סגנון או צליל אחד לא מספיקים אף פעם כדי לשקף מי הן". היא שיבחה את הזהות המוזיקלית של הלהקה ואת האופן שבו המילים שלהן יכולות להיות "נונשלנטיות משעממת או מלאות תשוקה".<ref></ref> קים נא-יול מההראלד פופ הצהירה כי המוזיקה של יכולה להתבצע רק על ידן וכי הן עשו רושם טוב על הציבור.<ref></ref> במגזין Melon תוארה המוזיקה הייחודית של הלהקה כ"נשק החזק ביותר שלהן".<ref name="genre" /> העיתונאית יו סונג-וון מ-Korea JoongAng Daily החמיאה ללהקה על שילוב האלמנטים מהמקורות השונים לתערובת חדשה וייחודית.<ref name="success" /> ברולינג סטון הודו צוין כי "סמליות היא מרכיב יסוד בדיסקוגרפיה של ", וכי היא תהיה "לא שלמה ללא סמליות ומטאפורות עמוקות". עוד נכתב כי "ההתקדמות הכרונולוגית של "Hwaa" מהחורף לפריחה ואש מסמלת את מסעו של אדם שבור לב שנפתח שוב בהדרגה לרעיון האהבה", וכן צוינו לחיוב הסמליות והמטאפורות בקליפ של "Lion".<ref name="RS"></ref>

הלהקה זכתה לשבחים על הופעתן בטקס פרסי המוזיקה של Melon לשנת 2018, ששאבה השראה מהמלכה קלאופטרה, וכן על הופעתן בטקס פרסי המוזיקה האסייתית של Mnet של אותה השנה.<ref name="HOT"></ref><ref></ref> הביצוע של הלהקה לשיר "Lion" בתוכנית Queendom כלל קו עלילה שקריינה חברת הלהקה מיני, וכוריאוגרפיה בגלימות מוזהבות המעוטרות ברעמת אריה. ההופעה תוארה כ-"ברמה עולמית" ו-"אגדית" וזיכתה את הלהקה במספר פרסים, בהם פרס דיסק הזהב.<ref></ref><ref></ref><ref></ref>

== השפעה ==
(G)I-dle}} בצילומים למגזין, יולי 2018
חברות הלהקה זכו לכינוי "הטירוניות המפלצתיות" של 2018,<ref></ref><ref></ref> תוך שבבילבורד דורגה הלהקה בראש מצעד אמני הקיי-פופ החדשים הטובים ביותר של 2018.<ref></ref> באותה השנה דווח כי מכירות המוזיקה של קיוב אנטרטיינמנט עלו ב-58% ל-8.8 מיליארד וון דרום קוריאני, הודות לפופולריות הסינגלים הראשונים של הלהקה, "Latata" ו-"Hann (Alone)".<ref></ref>

בשנת 2019 זכתה הלהקה להכרה נוספת מהציבור לאחר הופעתן ב-Queendom.<ref name="여자아이들, 걸그룹 브랜드평판 1위 등극 '퀸덤' 효과"></ref><ref></ref> ב-CTV News ציינו את הביצוע של שיר הסיום שלהן בתוכנית, "Lion", כאחד הרגעים הגדולים ביותר של הקיי-פופ בשנת 2019,<ref></ref> בעוד שברולינג סטון הודו כללו את "Lion" במצעד עשרת הקליפים הטובים ביותר בקיי-פופ לשנת 2019, ודירגו אותו במקום השלישי ברשימת ההמנונים הפמיניסטיים הטובים ביותר בקיי-פופ, מכיוון שהוא "[מסמל] את המנהיגות, הלוחמניות והאינסטינקטים ההישרדותיים שמפגינות נשים".<ref></ref><ref></ref>

בינואר 2020 נבחרו לאחד מהאמנים המצופים ביותר לאותה השנה, בהתבסס על סקרים של מספר סוכנויות מוזיקה קוריאניות, תוכניות טלוויזיה, מלחינים ומבקרי מוזיקה פופולרית.<ref></ref><ref></ref> לפי חברת ההשקעות של יונדאי מוטורס, במהלך מגפת הקורונה, עלו מניות החברה קיוב אנטרטיינמנט ב-36.67% בעקבות הצלחת הסינגל "Oh My God" של הלהקה.<ref></ref> ב-13 באוגוסט פרסמה החברה דוח על הרווחים שלהם ברבעון השני של השנה, בו נחשף כי המכירות במגזרי התקליטים והשידור עלו ב-349% (2 מיליארד וון קוריאני), לעומת השנה קודם לכן, הודות למיני-אלבום I Trust, שנמכרו 151,108 מעותקיו, וכן סיבוב ההופעות "I-Land: Who Am I" והצלחתו המסחרית של הסינגל "Dumdi Dumdi".<ref></ref> באותו החודש עברה הלהקה את רף 500 מיליון ההשמעות בספוטיפיי, והפכה ללהקת בנות הקיי-פופ הראשונה מהדור הרביעי שהגיעה להישג הזה.<ref></ref> ב-26 באוגוסט אף דווח כי הן להקת הקיי-פופ הראשונה שהתראיינה לפורבס סין.<ref name="Forbes China"></ref><ref></ref>

בשנת 2022 דורגה הלהקה בראש המצעד "NetEase Cloud Music" השנתי בסין, לאחר שנרשם סך מכירות של למעלה ממיליון עותקים של האלבומים I Never Die ו-I Love.<ref></ref>

הלהקה היוותה השפעה לאמנים שונים בתעשיית הקיי-פופ, בהן פארק סובין מהלהקה Dal Shabet,<ref></ref> יובין מהלהקה וונדר גירלס,<ref></ref> יון מ-STAYC,<ref></ref> ולולה מהלהקה פיקסי.<ref></ref>

== תחומים אחרים ==
=== פילנתרופיה ===
ב-22 באפריל 2020 תרמו 30,000 בקבוקי חומר חיטוי ידיים בשווי 100 מיליון וון קוריאני דרך שירותי הולט לילדים ובני משפחותיהם שנפגעו ממגפת הקורונה בקוריאה הדרומית.<ref></ref> לקראת יציאת הסינגל "Dumdi Dumdi" באוגוסט 2020, לקחה הלהקה חלק באירוע "Happybean Good Action" של חברת נאבר. התרומות שנאספו באמצעות הקמפיין שימשו לתמיכה בפסיכותרפיה, בריאות הנפש, וערכות מזון לצוותים הרפואיים במהלך המגפה.<ref></ref><ref></ref>

=== כשגרירות ===
ב-6 בדצמבר 2018 מינתה סיאול מטרופוליטן סיטי את כשגרירי הרצון הטוב של העיר, לצד יורה מהלהקה Girl's Day, השחקנית פארק ג'ין-הי ושמונה נוספים.<ref></ref> הלהקה החזיקה בתואר "שגרירות העיר" במשך שנתיים. בפסטיבל השנתי העשירי להעלאות המודעות לסוכרת ילדים שנערך ב-8 ביוני 2019, באונפיונג-גו, סיאול, זכתה הלהקה לתואר השגרירות החדשות של האגודה הקוריאנית לסוכרת ילדים.<ref></ref>

=== יצגנות ===
בשנת 2019 החלו חברות הלהקה לשמש כפרזנטוריות של Kaja, מותג יופי של החברות Sephora ו-Memebox.<ref></ref> במסגרת השותפות הופקו סדרת הריאליטי "To Neverland" והקליפ לסינגל "Senorita".<ref></ref> בשנת 2020 בחרה Akiii Classic בלהקה כדוגמניות החדשות שלה.<ref></ref> בתחילת אפריל 2020 נחשפה הלהקה כדוגמניות לקידום מכירות עבור מותג עדשות המגע הגדול בדרום קוריאה, LensMe. נציג מ-LensMe הסביר שהמוזיקה הייחודית וההופעות הכריזמטיות של הלהקה תאמו היטב את תדמית החברה שלהם, "Basic, Trendy, Easy".<ref></ref>

== דיסקוגרפיה ==
* 2022: I Never Die

== הופעות ==
=== סיבובי הופעות ===
* 2022: Just Me ( )I-dle World Tour

=== הופעות בודדות ===
* 2020: 
* 2022: 

== פילמוגרפיה ==
=== תוכניות טלוויזיה ===
{| class="wikitable plainrowheaders"
|-
! scope="col" | שנה
! scope="col" | שם
! scope="col" | סימוכין
|-
! scope="row" | 2019
| Queendom
| style="text-align:center" |<ref name="Queendom" />
|-
! scope="row" | 2020
| Life Co LTD (인생주식회사)
| style="text-align:center" |<ref></ref>
|}

== תוכניות רשת ==
{| class="wikitable plainrowheaders"
|-
! scope="col" | שנה
! scope="col" | שם
! scope="col" | הערה
! scope="col" | סימוכין
|-
! scope="row" | 2018–הווה
| 
| התחילה ב-3 במאי 2018
| style="text-align:center" |
|-
! scope="row" | 2018
| 
|
| style="text-align:center" |
|-
! scope="row" rowspan="2" | 2019
| To Neverland
| שישה פרקים ששודרו ב-Mnet
| style="text-align:center" |<ref></ref><ref></ref>
|-
| 
| התחילה ב-17 ביוני 2019
| style="text-align:center" |
|-
! scope="row" | 2020–הווה
| #HASHTALK
|
| style="text-align:center" |
|-
! scope="row" rowspan="5" | 2020
| 
|
| style="text-align:center" |<ref></ref>
|-
| 
|
| style="text-align:center" |
|-
| (G)I-dle X Star Road
| ספיישל בהשתתפות עם Dispatch
| style="text-align:center" |<ref></ref>
|-
| Never Ending Neverland (네버엔딩 네버랜드)
| החלה ב-21 ביולי 2020
| style="text-align:center" |<ref></ref>
|-
| Idol Workshop (아이돌 워크숍)
|
| style="text-align:center" |<ref></ref>
|-
! scope="row" rowspan="2" | 2021
| Ssap-Dance
|
| style="text-align:center" |<ref name="uni"></ref>
|-
| K-Pop Evolution
|
| style="text-align:center" |<ref></ref>
|-
! scope="row" | 2022–הווה
| 
| התחילה ב-5 במאי 2022
|
|-
! scope="row" rowspan="3" | 2022
| 
|
| style="text-align:center" |<ref name="uni"/>
|-
| A Gift Box for (G)I-DLE ((여자)아이들 외 취급주의)
| 5 חמישה פרקים ששודרו בפריים וידאו וב-Seezn
|
|-
| Treatment of (G)I-DLE 2
| שודר ב-Seezn
|style="text-align:center" |<ref></ref><ref></ref>
|-
! scope="row" | 2022–הווה
| Just Me ( )I-dle
| התחילה ב-29 ביולי 2022
| style="text-align:center" |
|}

=== תוכניות רדיו ===
{| class="wikitable plainrowheaders"
|-
! scope="col" | שנה
! scope="col" | שם
! scope="col" | הערה
! scope="col" | סימוכין
|-
! scope="row" rowspan="2" | 2021
| Gossip Idle
| 5, 9 ו-12 בינואר 2021
| style="text-align:center" |<ref></ref>
|-
| Not That Close
| 
| style="text-align:center" |<ref></ref>
|}

== פרסים ומועמדויות ==
ב-22 במאי 2018 זכו לראשונה בתוכנית המוזיקה The Show של רשת SBS MTV עם סינגל הבכורה שלהן, "Latata".<ref name="latata1stwin"/> באותה השנה זכו גם בפרס "האמנית החדשה של השנה" בטקס פרסי מותג השנה, ובשבעה פרסים נוספים בטקסי מוזיקה שונים.<ref></ref><ref></ref><ref></ref> בשנת 2020, הייתה הלהקה מועמדת לקטגוריית קליפ הקיי-פופ הטוב ביותר בטקס פרסי הווידאו קליפים של MTV לשנת 2020.<ref name="Justin Curto"/> בשנת 2021, הייתה הלהקה מועמדת לקטגוריית "Bomba K-pop" בטקס פרסי בחירת הילדים של ניקלודיאון מקסיקו.<ref></ref>
{| class="wikitable"
!שנה
!פרס
!קטגוריה
!תוצאה
!מקור
|-
! rowspan="2" |2024
! rowspan="2" |פרס המוזיקה של iHeartRadio
|הצמד/להקה של השנה
| 
| rowspan="2" |<ref></ref>
|-
|אמן הקיי פופ של השנה
| 
|}

== קישורים חיצוניים ==

* 

== הערות שוליים ==

קטגוריה:להקות קיי-פופ
קטגוריה:להקות בנות דרום קוריאניות
קטגוריה:להקות שהוקמו בשנת 2018